-Մեր թիմն այդպիսին չէ: Մենք որդեգրել ենք ներառող քաղաքականություն, իսկ «Իմ քայլը» դաշինքի ցուցակը անվանում ենք հեղափոխականների ցուցակ: Այնտեղ ներգրավված են և՛ կուսակցության անդամներ, և՛ տարբեր կուսակցոթյուների համակիրներ, և՛ անհատներ ու նախաձեռնություններ: Մեր խնդիրն էր, որ այն մարդիկ, ովքեր հեղափոխության արժեքի կրողն են և մասնակցել են հեղափոխությանը, ինչպես նաև փորձագիտական ներուժ, հնարավորություն ստանան լինելու ավագանիում, խորհրդարանում, և իրենց ծառայությունը մատուցեն մեր պետությանը: Ավագանու մեր ցուցակում կան նաև հանրային գործիչներ, ովքեր տարիներ շարունակ խոսել են տարբեր խնդիրներ մասին և ունեցել են այն մերժվածության զգացումը, ինչն էլ մարդկանց փողոց դուրս բերեց: Հիմա նրանց համար հնարավորություն է ստեղծվել գործելու, ու մեր խնդիրն է՝ տալ այդ հարթակը, որպեսզի իրենք կարողնանան մատուցել իրենց ծառայությունը: